Съдържание
Индекс 🔎︎

# Воден знак на страницата

Вмъква текст като воден знак във фона на текущия стил за страници.

За достъп до тази команда...

Изберете Форматиране - Воден знак.

Водният знак е разпознаваемо изображение или шарка в хартията, оформено от светли и тъмни области при разглеждане на листа срещу светлината. Истинските водни знаци се създават още при производството на хартията, за да се затрудни фалшифицирането на документи, банкноти, марки и други.

Водните знаци в LibreOffice Writer симулират хартиени водни знаци върху страниците на документа.

Попълнете долните настройки в диалога.

Въведените стойности се прилагат върху текущия стил за страници.

## Текст

Въведете текста на водния знак, който ще се показва във фона на страницата.

## Шрифт

Изберете шрифта от списъка.

Не можете да избирате размера и начертанието на текста на водния знак. Той ще бъде автоматично оразмерен, за да се побира на един ред във фона на страницата.

## Наклон

Изберете ъгъла на завъртане за водния знак. Текстът ще бъде завъртян на този ъгъл обратно на часовниковата стрелка.

## Прозрачност

Изберете степента на прозрачност за водния знак. Стойност 0% означава непрозрачен воден знак, а 100% – напълно прозрачен (невидим).

## Цвят

Изберете цвят от падащия прозорец.

## За да промените съдържанието или настройките на воден знак:

Ако използваният воден знак е текст, вмъкнат с командата от менюто Форматиране - Воден знак или чрез настройките за класифициране на документ, можете да редактирате съдържанието и настройките му, като отворите диалога за воден знак.

Теми, свързани с показаната

Водни знаци за класифициране на документ

Фон на страницата