Съдържание
Индекс 🔎︎

# Анимация

Създава анимация по избор за текущия кадър. Можете да създавате анимация само на базата на съществуващи обекти.

За достъп до тази команда...

Изберете Вмъкване - Анимирано изображение.

Можете да копирате и поставяте анимации в LibreOffice Writer.

## Анимация

Показва мостра на обектите в анимацията. За да прегледате анимацията, можете да използвате и бутона Възпроизвеждане.

Преминава към първото изображение в последователността на анимацията.

Първо изображение

Изпълнява анимацията в обратна посока.

Назад

Спира изпълнението на анимацията.

Спиране

Изпълнява анимацията.

Изпълнение

Преминава към последното изображение в последователността на анимацията.

Последно изображение

## Номер на изображение

Отчита позицията на текущото изображение в анимацията. Ако желаете да прегледате друго изображение, въведете номера му или щракнете върху стрелката нагоре или надолу.

## Времетраене

Въведете броя секунди за показване на текущото изображение. Тази настройка е достъпна само ако сте избрали възможността Растерен обект в полето Група за анимация.

## Брой повторения

Задава броя повторения на анимацията. Ако желаете анимацията да се повтаря непрекъснато, изберете Макс..

## Изображение

Добавя или премахва обекти от анимацията.

## Прилагане на обект

Добавя избрания обект или обекти като едно изображение.

Прилагане на обект

## Индивидуално прилагане на обекти

Добавя изображение за всеки избран обект. Ако изберете групиран обект, се създава изображение за всеки обект в групата.

Освен това можете да изберете анимация, например анимиран GIF файл, и да щракнете върху тази икона, за да го отворите за редактиране. Когато приключите с редактирането на анимацията, щракнете върху Създаване, за да вмъкнете нова анимация в кадъра.

Индивидуално прилагане на обекти

## Изтриване на текущото изображение

Изтрива текущото изображение от последователността на анимацията.

Изтриване на текущото изображение

## Изтриване на всички изображения

Изтрива всички изображения в анимацията.

Изтриване на всички изображения

## Брой

Общ брой изображения в анимацията.

## Група за анимация

Задава свойствата на обекта за анимацията.

## Групиращ обект

Сглобява изображения в един общ обект, така че да могат да се местят като група. Можете да редактирате отделни обекти, като щракнете двукратно върху групата в кадъра.

## Растерен обект

Комбинира няколко изображения в едно.

## Подравняване

Подравнява изображенията в анимацията.

## Създаване

Вмъква анимацията в текущия кадър.

Теми, свързани с показаната

Създаване на анимирани изображения във формат GIF