Съдържание
Индекс 🔎︎

# Подрязване

Позволява ви да изрежете краищата на вмъкната картина. Подрязването е само на екрана, самата вмъкната картина не се променя. За да е достъпно подрязването, трябва да е избрана картина.

В Impress и Draw не се показва диалогов прозорец, когато щракнете върху иконата – вместо това виждате осем манипулатора за подрязване. Отворете контекстното меню на избрана картина и изберете Подрязване на изображение, ако желаете да използвате диалоговия прозорец за подрязване.

Плъзнете някой от осемте манипулатора, за да подрежете изображението.

Подрязване

### Подрязване

Използвайте тази област, за да подрежете или мащабирате избраната графика или да добавите празно пространство около нея.

#### Запазване на мащаба

Запазва оригиналния мащаб на графиката при подрязване, така че се променя само размерът й.

#### Запазване на размера

Запазва оригиналния размер на графиката при подрязване, така че се променя само мащабът й. За да намалите мащаба на графиката, изберете тази възможност и въведете отрицателни сотйности в полетата за подрязване. За да увеличите мащаба на графиката, въведете положителни стойности в полетата за подрязване.

#### Отляво

Ако е избрана възможността Запазване на мащаба, въведете положителна стойност, за да подрежете левия край на графиката, или отрицателна, за да добавите празно пространство вляво от графиката. Ако е избрана възможността Запазване на размера, въведете положително число, за да увеличите хоризонталния мащаб на графиката, или отрицателно, за да го намалите.

#### Отдясно

Ако е избрана възможността Запазване на мащаба, въведете положителна стойност, за да подрежете десния край на графиката, или отрицателна, за да добавите празно пространство вдясно от графиката. Ако е избрана възможността Запазване на размера, въведете положително число, за да увеличите хоризонталния мащаб на графиката, или отрицателно, за да го намалите.

#### Отгоре

Ако е избрана възможността Запазване на мащаба, въведете положителна стойност, за да подрежете горния край на графиката, или отрицателна, за да добавите празно пространство над графиката. Ако е избрана възможността Запазване на размера, въведете положително число, за да увеличите вертикалния мащаб на графиката, или отрицателно, за да го намалите.

#### Отдолу

Ако е избрана възможността Запазване на мащаба, въведете положителна стойност, за да подрежете долния край на графиката, или отрицателна, за да добавите празно пространство под графиката. Ако е избрана възможността Запазване на размера, въведете положително число, за да увеличите вертикалния мащаб на графиката, или отрицателно, за да го намалите.

### Мащаб

Променя мащаба на избраната графика.

#### Ширина

Въведете ширината за избраната графика в проценти.

#### Височина

Въведете височината за избраната графика в проценти.

### Размер на изображението

Променя размера на избраното изображение.

#### Ширина

Въведете ширина за избраната графика.

#### Височина

Въведете височина за избраната графика.

### Поле за мостра

Показва мостра на текущия избор.

### Оригинален размер

Връща оригиналния размер на избраната графика.