Съдържание
Индекс 🔎︎

# Вмъкване на контроли

Отваря лентата Кутия с инструменти.

Вмъкване на контроли

- В режим на редактиране щракнете двукратно върху контрола, за да отворите диалоговия прозорец за свойства.

- В режим на редактиране можете също така да щракнете с десния бутон върху контрола и да изберете команда за изрязване, копиране или поставяне.

## Бутон

Добавя команден бутон. Командните бутони могат да се използват за изпълняване на команда при определено събитие, например щракване с мишката.

Ако желаете, можете да добавите текст или графика в бутона.

## Контрола за изображение

Добавя контрола, която показва графика.

## Поле за отметка

Добавя поле за отметка, което може да се използва за включване и изключване на функция.

## Бутон за избор

Добавя бутон, който позволява на потребителя да избере измежду няколко възможности. Групираните бутони за избор трябва да имат последователни индекси за обхождане с Tab. Те обикновено са оградени с групираща рамка. Ако имате две групи от бутони за избор, между индексите за обхождане на двете групи трябва да има поне един индекс на друг елемент. Например, това може да е рамката на втората група или произволна друга контрола в диалога с изключение на друг бутон за избор.

## Поле за етикет

Добавя поле за показване на текстови етикети. Тези етикети са само за показване на предварително зададен текст, не и за въвеждане на текст.

## Текстово поле

Добавя входно поле, в което можете да въвеждате и редактирате текст.

## Списъчно поле

Добавя поле, в което можете да изберете елемент от списък.

## Комбинирано поле

Добавя комбинирано поле. То предлага падащ списък, от който потребителят може да избере елемент. Ако желаете, можете да направите елементите в комбинираното поле „само за четене“.

## Хоризонтален плъзгач

Добавя хоризонтален плъзгач в диалоговия прозорец.

## Вертикален плъзгач

Добавя вертикален плъзгач в диалоговия прозорец.

## Групираща рамка

Добавя рамка, в която можете визуално да групирате взаимосвързани контроли, например бутони за избор.

За да дефинирате две групи от бутони за избор, уверете се, че индексът за обхождане с Tab на групиращата рамка е между индексите на двете групи.

## Лентов индикатор

Добавя лентов индикатор в диалоговия прозорец.

## Хоризонтална линия

Добавя хоризонтална линия в диалоговия прозорец.

## Вертикална линия

Добавя вертикална линия в диалоговия прозорец.

## Поле за дата

Добавя поле за дата.

Ако припишете на полето за дата свойство „падащ списък“, потребителят може да отвори календар, от който да избере дата.

## Поле за час

Добавя поле за час.

## Числово поле

Добавя числово поле.

## Поле за валута

Добавя поле за валута.

## Форматирано поле

Добавя текстово поле, в което можете да зададете формата на въвеждания и извеждания текст и евентуални ограничителни стойности.

## Поле с маска

Добавя поле с маска. Този вид поле поддържа маска за редактиране и маска – образец. Маската за редактиране определя какви данни може да въвежда потребителят. Маската – образец определя състоянието на полето при зареждане на формуляра.

## Избор на файл

Добавя бутон, който отваря диалогов прозорец за избор на файл.

## Избиране

Включва и изключва режима на избиране. В този режим можете да избирате контролите в диалоговия прозорец, за да ги редактирате.

## Свойства

Отваря диалогов прозорец, в който можете да редактирате свойствата на избраната контрола.

## Активиране на тестов режим

Стартира тестовия режим. За да прекратите този режим, щракнете върху иконата за затваряне на диалоговия прозорец.

## Управление на езика

Отваря диалогов прозорец в който можете да разрешите и управлявате отделни набори от диалогови ресурси за няколко езика.

## Дървовидна контрола

Добавя контрола, която може да показва йерархичен списък. Можете да попълните списъка с ваша програма, използвайки функциите на приложния програмен интерфейс (XtreeControl).

## Таблична контрола

Добавя таблична контрола, която може да показва данни като таблица. Можете да попълните данните с ваша програма, използвайки функциите на приложния програмен интерфейс.

## Контрола за хипервръзка

Добавя контрола за хипервръзка, която може да отваря адрес с уеббраузър.