Съдържание
Индекс 🔎︎

# Защитаване на лист

Защитава от промени клетките в текущия лист.

Изберете Инструменти - Защитаване на лист, за да отворите диалоговия прозорец Защитаване на лист, в който можете да зададете защита на листа със или без парола и да изберете елементите на листа, които да бъдат защитени.

За достъп до тази команда...

#### От лентата с менюта:

Изберете Инструменти - Защитаване на лист.

#### От интерфейса с раздели:

Изберете Преглед - Защитаване на лист.

#### От лентата за навигация в листовете:

Изберете Защитаване на лист.

#### От лентите с инструменти:

Защитаване на лист

Изберете Редактиране - Защита на клетки, за да задействате защитата на листа с текущите настройки за защита на клетки.

За да са защитени клетките от последващо редактиране, трябва да е отметната настройката Защитена в раздела Форматиране - Клетки - Защита на клетки или в контекстното меню Форматиране на клетки.

## Защита на листа и съдържанието на защитените клетки

Отметнете това поле, за да активирате защитата на листа и съдържанието на клетките.

## Парола / Потвърждение

Позволява ви да въведете парола, за да защитите листа от неупълномощени промени. Потвърдете паролата, въведена в първото поле.

## За всички потребители на листа е разрешено

Изберете елементите, които да са защитени от потребителски действия:

- Избиране на защитени клетки: отметнете това поле, за да разрешите избирането на защитени клетки. Когато полето е празно, не можете да избирате защитени клетки, курсорът не може да навлиза в защитен диапазон.

- Избиране на незащитени клетки: отметнете това поле, за да разрешите избирането на незащитени клетки. Когато полето е празно, не можете да избирате незащитени клетки, курсорът не може да влиза в незащитена клетка или диапазон.

- Вмъкване на колони: вмъкването на колони е разрешено дори когато листът е защитен. Забележете, че когато е разрешено вмъкването на колони, можете да вмъквате колони дори ако диапазонът, в който се вмъкват, съдържа защитени клетки, които ще се изместят след вмъкването. Клетките на новите вмъкнати колони наследяват свойството „Защита“ на диапазона, към който принадлежат: когато новата клетка е в защитен диапазон, тя е защитена, а когато е в незащитен диапазон – незащитена.

- Вмъкване на редове: вмъкването на редове е разрешено дори когато листът е защитен. Забележете, че когато е разрешено вмъкването на редове, можете да вмъквате редове дори ако диапазонът, в който се вмъкват, съдържа защитени клетки, които ще се изместят след вмъкването. Клетките на новите вмъкнати редове наследяват свойството „Защита“ на диапазона, към който принадлежат: когато новата клетка е в защитен диапазон, тя е защитена, а когато е в незащитен диапазон – незащитена.

- Изтриване на колони: разрешено е да се изтриват колони. Обърнете внимание, че изтриването на колони е позволено само върху незащитени клетки.

- Изтриване на редове: разрешено е да се изтриват редове. Обърнете внимание, че изтриването на редове е позволено само върху незащитени клетки.

В защитен лист може да се премахне защитата от някои клетки чрез менютата Инструменти - Защитаване на лист и Форматиране - Клетки - Защита на клетки:

1. Изберете клетките, чиято защита да бъде свалена.

2. Изберете Форматиране - Клетки - Защита на клетки. Махнете отметката от полето Защитена и щракнете върху OK.

3. В менюто Инструменти - Защитаване на лист задействайте защитата на листа. От този момент нататък ще могат да се редактират само клетките, избрани от вас в стъпка 1.

Впоследствие, за да превърнете незащитена област в защитена:

1. Изберете диапазона от клетки, които да бъдат защитени.

2. В раздела Форматиране - Клетки - Защита на клетки отметнете полето Защитени.

3. Изберете в менюто Инструменти - Защитаване на лист. Диапазонът, до момента достъпен за редактиране, вече ще бъде защитен.

Защитата на листове влияе и върху контекстните менюта на листове в долната част на екрана. Командите Изтриване и Преименуване не могат да бъдат избирани.

Ако има защитен лист, не можете да променяте или изтривате стилове за клетки.

Защитен лист или диапазон от клетки не може да бъде променян до снемането на защитата, с изключение на настройките за редове и колони в диалога Инструменти - Защитаване на лист. За да изключите защитата, изберете командата Инструменти - Защитаване на лист. Ако няма зададена парола, защитата на листа се изключва незабавно. Ако листът е защитен с парола, ще се отвори диалоговият прозорец Премахване на защитата, в който трябва да въведете паролата.

След като са записани веднъж, защитените листове могат да бъдат записвани наново само с командата Файл - Записване като.

Пълна защита на работата си можете да постигнете, като съчетаете възможностите Инструменти - Защитаване на лист и Инструменти - Защитаване структурата на документа, включително защита с парола. За да забраните изобщо отварянето на документа, в диалоговия прозорец Записване отметнете полето Записване с парола, преди да натиснете бутона Записване.