Съдържание
Индекс 🔎︎

# Автофилтър

Автоматично филтрира избраната област от клетки и създава един ред със списъчни полета, в които можете да посочвате кои елементи желаете да се виждат.

За достъп до тази команда...

Изберете Данни - Автофилтър.

В лентата Инструменти или Данни от таблица щракнете върху

Автофилтър

За да приложите различни автофилтри върху различни листове, трябва първо да зададете диапазон за база от данни във всеки лист.

## Възходящо сортиране

Показва редовете на диапазона от клетки във възходящ ред според стойностите на клетките в текущата колона.

## Низходящо сортиране

Показва редовете на диапазона от клетки в низходящ ред според стойностите на клетките в текущата колона.

## Филтриране по цвят

### Цвят на текста

Показва само тези редове на диапазона от клетки, за които цветът на текста на клетката в текущата колона съответства на избрания цвят.

### Цвят на фона

Показва само тези редове на диапазона от клетки, за които цветът на фона на клетката в текущата колона съответства на избрания цвят.

## Филтриране по условие

### Празни

Показва само тези редове на диапазона от клетки, които съдържат празна клетка в текущата колона.

### Не празни

Показва само тези редове на диапазона от клетки, които съдържат непразна клетка в текущата колона.

### Първи 10

Показва 10-те реда на диапазона от клетки, които съдържат най-големите стойности измежду клетките на текущата колона. Ако тези стойности са уникални, няма да се виждат повече от 10 реда, но ако не са, е възможно да се покажат повече от 10 реда.

### Последни 10

Показва 10-те реда на диапазона от клетки, които съдържат най-ниските стойности измежду клетките на текущата колона. Ако тези стойности са уникални, няма да се виждат повече от 10 реда, но ако не са, е възможно да се покажат повече от 10 реда.

### Стандартен филтър

Отваря диалога Стандартен филтър.

## Поле за търсене на текст

Позволява търсене на конкретен елемент в списъка на стойностите от текущата колона. Когато в текстовото поле се въвеждат знаци, списъкът се обновява, показвайки само съответстващите елементи.

## Всички

Щракнете веднъж, за да се покажат всички редове, щракнете отново, за да се скрият всички редове.

## Показване само на текущия елемент

Показват се само редовете, които съдържат стойността, осветена в полето Стойност.

## Скриване само на текущия елемент

Скриват се всички редове, които съдържат стойността, осветена в полето Стойност, и се показват всички останали редове.

## Стойности

Списък на уникалните стойности от текущата колона.

Теми, свързани с показаната

Прилагане на автофилтър

Подразбиран филтър