Съдържание
Индекс 🔎︎

# Формуляр

Формулярът за въвеждане на данни е средство за улесняване въвеждането на данни в електронни таблици. С него можете да въвеждате, редактирате и изтривате записи (т.е. редове) с данни, без да е необходимо хоризонтално превъртане, когато таблицата има многобройни или много широки колони.

За достъп до тази команда...

Изберете Данни - Формуляр...

## Подготвяне на формуляра за въвеждане на данни

За ефективна работа таблицата с данни в Calc трябва да има заглавен ред, чиито клетки съдържат заглавията на колоните. Съдържанието на тези клетки се използва за надписване на полетата за данни във формуляра.

## Задействане на формуляра

1. Поставете курсора в заглавния ред на таблицата.

2. Изберете Данни - Формуляр....

## Попълване на формуляра

Въведете данните в текстовите полета. Натиснете Enter или щракнете върху Нов, за да ги добавите в таблицата.

## Диалогови бутони във формуляра

Нов: попълва записа (клетките от реда в таблицата) със съдържанието на полетата от формуляра и преминава към следващия запис или добавя нов запис в края на таблицата.

Изтриване: изтрива текущия запис.

Възстановяване: когато поле във формуляра е редактирано, връща съдържанието на записа в началното му състояние.

Предишен запис: преминава към предишния запис (ред от таблицата).

Следващ запис: преминава към следващия запис.

Затваряне: затваря формуляра.

С клавишите Tab и Shift-Tab можете да обхождате напред и назад текстовите полета в диалога на формуляра.

За тази цел може да се използва и плъзгачът на формуляра.

## Повторно отваряне на диалога с формуляра

За да се покаже отново диалоговият прозорец, поставете курсора в заглавния ред и отворете формуляра. В диалога ще се покаже първият запис с данни. Преди да въвеждате нови данни, преминете към последния запис, иначе ще бъде редактиран първият.

Теми, свързани с показаната

Документи с формуляри