Съдържание
Индекс 🔎︎

# Подреждане

Променя реда на изобразяване на избрания обект или обекти.

За достъп до тази команда...

Изберете Форматиране - Подреждане (LibreOffice Writer, LibreOffice Calc).

Отворете контекстното меню - изберете Подреждане (LibreOffice Impress, LibreOffice Draw).

Изберете Фигура - Подреждане (LibreOffice Draw).

Подреждане

## Слоеве за текст и графика

Всички обекти, които разполагате в документа, се натрупват последователно върху предишните обекти. За да промените реда на изобразяване на обектите в документа, ползвайте командите за подреждане. Не можете да промените реда на изобразяване на текст.

## Изнасяне отпред

Премества избрания обект най-отпред в реда на изобразяване, така че да бъде пред останалите обекти.

## Преместване напред

Премества избрания обект с едно ниво напред, така че да бъде по-близо до предния план.

## Преместване назад

Премества избрания обект с едно ниво назад, така че да бъде по-близо до фона.

## Изпращане отзад

Премества избрания обект най-отзад в реда на изобразяване, така че да бъде зад останалите обекти.

## Към предния план

Премества избрания обект пред текста.

## Към фона

Премества избрания обект зад текста.