Съдържание
Индекс 🔎︎

# Клавишни комбинации за електронни таблици

Някои от клавишните комбинации може да са вече заети от работния плот. Тези комбинации не са достъпни за LibreOffice. Опитайте да зададете други клавиши или за LibreOffice, в Инструменти - Персонализиране - Клавиатура, или за работния плот на системата.

За да запълните област от клетки с формулата, въведена във входния ред, натиснете Option Alt+Enter.

За да създадете матрица, в която всички клетки съдържат същата информация като въведената във входния ред, натиснете Shift+Command Ctrl+Enter. Не можете да редактирате компонентите на матрицата.

За да изберете няколко клетки в различни части на листа, задръжте Command Ctrl и изберете с плъзгане всяка от областите.

За да изберете няколко листа от документ, задръжте Command Ctrl и щракнете върху етикетите с имена в долния край на работната площ. За да изберете само един лист от селекция, задръжте Shift и щракнете върху съответния етикет с име.

За да вмъкнете ръчно нов ред в клетка, щракнете в нея и натиснете Command Ctrl+Enter.

За да изтриете съдържанието на избраните клетки, натиснете Backspace. Ще се отвори диалоговият прозорец Изтриване на съдържание, в който можете да изберете кой вид съдържание да се изтрие. За да изчистите клетките без диалог, натиснете клавиша Delete.

## Навигация в електронни таблици

Клавиши | Действие
--- | ---
Command Ctrl+Home | Премества курсора до първата клетка в листа (A1).
Command Ctrl+End | Премества курсора до последната клетка в листа, която съдържа данни.
Home | Премества курсора до първата клетка на текущия ред.
End | Премества курсора до последната колона, която съдържа данни в който и да е ред.
Shift+Home | Избира клетките от текущата клетка до първата клетка на текущия ред.
Shift+End | Избира клетките от текущата клетка до последната колона, която съдържа данни в който и да е ред.
Shift+Page Up | Избира клетките от текущата клетка до една страница нагоре в текущата колона или разширява текущата селекция с една страница нагоре.
Shift+Page Down | Избира клетките от текущата клетка до една страница надолу в текущата колона или разширява текущата селекция с една страница надолу.
Shift+интервал | Избира текущия ред или разширява съществуващата селекция до всички съответни редове.
Command Ctrl+интервал | Избира текущата колона или разширява съществуващата селекция до всички съответни колони.
Command Ctrl+Shift+интервал | Избира всички клетки в листа.
Command Ctrl+стрелка наляво | Премества курсора наляво до началото и края на блокове от клетки с данни. Ако клетката вляво от курсора е празна или клетката с курсора е празна, курсорът се премества наляво в реда до следващата непразна клетка. Ако всички клетки в текущия ред наляво от курсора са празни, курсорът се премества до първата клетка в реда.
Command Ctrl+стрелка надясно | Премества курсора надясно до началото и края на блокове от клетки с данни. Ако клетката вдясно от курсора е празна или клетката с курсора е празна, курсорът се премества надясно в реда до следващата непразна клетка. Ако всички клетки в текущия ред надясно от курсора са празни, курсорът се премества до последната клетка в реда.
Command Ctrl+стрелка нагоре | Премества курсора нагоре до началото и края на блокове от клетки с данни. Ако клетката над курсора е празна или клетката с курсора е празна, курсорът се премества нагоре в колоната до следващата непразна клетка. Ако всички клетки в текущата колона нагоре от курсора са празни, курсорът се премества до първата клетка в колоната.
Command Ctrl+стрелка надолу | Премества курсора надолу до началото и края на блокове от клетки с данни. Ако клетката под курсора е празна или клетката с курсора е празна, курсорът се премества надолу в колоната до следващата непразна клетка. Ако всички клетки в текущата колона надолу от курсора са празни, курсорът се премества до последната клетка в колоната.
Command Ctrl+Shift+стрелка | Избира всички клетки от диапазона, създаден чрез движения на курсора с клавишните комбинации Command Ctrl+стрелки. Ако се използва за избиране едновременно на редове и колони, се избира правоъгълен диапазон от клетки. Ако курсорът е в празна клетка, селекцията ще се разшири от текущата клетка до първата клетка със стойност в посоката на натиснатата стрелка.
Command Ctrl+Page Up | Премества страница наляво. В мострата за печат: преминава към предишната страница за отпечатване.
Command Ctrl+Page Down | Премества страница надясно. В мострата за печат: преминава към следващата страница за отпечатване.
Option Alt+Page Up | Преминава с един екран наляво.
Option Alt+Page Down | Преминава с един екран надясно.
Command Ctrl+Page Up | Добавя предходния лист към текущо избраните листове. Ако са избрани всички листове в документа, тази комбинация избира само предходния лист. Предходният лист става текущ.
Command Ctrl+Page Down | Добавя следващия лист към текущо избраните листове. Ако са избрани всички листове в документа, тази комбинация избира само следващия лист. Следващият лист става текущ.
Command Ctrl+ * | където (*) е знакът за умножение в цифровия блок Избира областта с данни, съдържаща курсора. Областта е непрекъснат диапазон от клетки, съдържащи данни, оградени от празни редове и колони.
Command Ctrl+ / | където (/) е знакът за деление в цифровия блок Избира областта с матрична формула, съдържаща курсора.
Command Ctrl+клавиш плюс | Вмъква клетки (като Вмъкване - Клетки)
Command Ctrl+клавиш минус | Изтрива клетки (като Редактиране - Изтриване на клетки)
Enter (в избрана област) | Премества курсора надолу с една клетка в избраната област. За да зададете посоката, в която се мести курсорът, изберете LibreOffice - Preferences Инструменти - Настройки - LibreOffice Calc - Общи и променете настройката Enter премества селекцията.
Enter (след копиране съдържанието на клетки) | Ако току-що в клипборда е било копирано съдържание на клетки и в текущия файл не са нанесени по-нататъшни редакции, натискането на Enter ще постави съдържанието на клипборда в текущата позиция на курсора.
Shift+Enter | Ако в клипборда има съдържание от клетки и във файла не са нанасяни редакции, Shift+Enter се държи точно като Enter и поставя съдържанието на клипборда в текущата позиция на курсора. Ако няма избрани клетки, Shift+Enter придвижва курсора в посока, противоположна на зададената с настройката Enter премества селекцията в LibreOffice - Preferences Инструменти - Настройки - LibreOffice Calc - Общи. Ако е избран диапазон от клетки, Shift+Enter придвижва курсора в текущата селекция, в посока, обратна на зададената с настройката Enter премества селекцията.
Command Ctrl+ ` (вижте бележката под тази таблица) | Показва или скрива формулите вместо стойностите в всички клетки.

Клавишът ` се намира до клавиша „1“ в клавиатурната подредба QWERTY. Ако клавишът липсва на вашата клавиатура, можете да зададете друг за същата функция: изберете Инструменти - Персонализиране и щракнете върху Клавиатура. Изберете категорията „Изглед“ и функцията „Превключване на формулите“.

## Копиране и преименуване на листове

Върху етикетите на листове, които се използват за навигация между листовете, може да се щраква в комбинация с клавиши от клавиатурата, за да се извършват следните операции:

Клавиши | Действие
--- | ---
Command Ctrl + плъзгане на етикет на лист | Създава копие на листа, върху чийто етикет е щракнато. Копираният лист се вмъква на позицията, където е отпуснат бутонът на мишката.
Option Alt +щракване върху етикет на лист | Позволява редактиране на името на листа. Редактирайте името на листа и натиснете Enter, когато приключите.

## Функционални клавиши в електронни таблици

Клавиши | Действие
--- | ---
Command Ctrl+F1 | Показва коментар, прикрепен към текущата клетка.
F2 | Докато е избрана клетка, натиснете F2, за да отворите съдържанието ѝ за редактиране. Ако клетката съдържа формула, използвайте клавишите със стрелки за навигация в листа, за да въвеждате лесно адреси на диапазони във формулата. Натиснете отново F2, за да активирате използването на клавишите със стрелки за придвижване на курсора в текста на формулата. Всяко следващо натискане на клавиша F2 превключва между двете гореописани състояния. Някои диалогови прозорци съдържат входни полета с бутон Свиване. Натискането на F2, докато курсорът е в такова поле, предизвиква изпълнение на командата Свиване.
Command Ctrl+F2 | Отваря помощника за функции.
Shift+Command Ctrl+F2 | Премества курсора във входния ред, където можете да въведете формула за текущата клетка.
Command Ctrl+F3 | Отваря диалоговия прозорец Дефиниране на имена.
Shift+Command Ctrl+F4 | Показва или скрива дървото на базите от данни.
F4 | Превключва между относителни и абсолютни обръщения във входното поле (например A1, $A$1, $A1, A$1).
F5 | Показва или скрива прозореца Навигатор.
Shift+F5 | Проследява зависимите клетки.
Shift+F9 | Проследява влияещите клетки.
Shift+Command Ctrl+F5 | Премества курсора от входния ред в полето Област от листа. Можете също така да използвате Shift+Command Ctrl+T.
F7 | Проверява правописа в текущия лист.
Command Ctrl+F7 | Отваря синонимния речник, ако текущата клетка съдържа текст.
F8 | Превключва режима на добавяне към селекцията. В режим на добавяне можете да разширявате избраната област чрез клавишите със стрелки или като щракнете върху клетка.
Command Ctrl+F8 | Осветява клетките, съдържащи стойности.
F9 | Преизчислява променените формули в текущия лист.
Command Ctrl+F9 | Преизчислява всички формули във всички листове.
Command Ctrl+F9 | Обновява избраната диаграма.
Command+T F11 | Отваря прозореца Стилове, в който можете да приложите форматиращ стил върху съдържанието на клетката или върху текущия лист.
Shift+F11 | Създава шаблон за документи.
ShiftCommand+Ctrl+F11 | Обновява шаблоните.
F12 | Групира избрания диапазон с данни.
Command Ctrl+F12 | Разгрупира избрания диапазон с данни.
Option Alt+стрелка надолу | Увеличава височината на текущия ред клетки (само в режим на съвместимост с OpenOffice.org).
Option Alt+стрелка нагоре | Увеличава височината на текущия ред клетки (само в режим на съвместимост с OpenOffice.org).
Option Alt+стрелка надясно | Увеличава ширината на текущата колона.
Option Alt+стрелка наляво | Намалява ширината на текущата колона.
Option Alt+Shift+стрелка | Оптимизира ширината на колоната или височината на реда според текущата клетка.

## Форматиране на клетки чрез клавишни комбинации

Следните формати за клетки могат да се прилагат чрез клавиатурата:

Клавиши | Действие
--- | ---
Command Ctrl+1 (не от цифровия блок) | Отваря диалоговия прозорец Форматиране на клетки
Command Ctrl+Shift+1 (не от цифровия блок) | Две дробни позиции, разделител на хилядите
Command Ctrl+Shift+2 (не от цифровия блок) | Стандартен експоненциален формат
Command Ctrl+Shift+3 (не от цифровия блок) | Стандартен формат за дата
Command Ctrl+Shift+4 (не от цифровия блок) | Стандартен формат за валута
Command Ctrl+Shift+5 (не от цифровия блок) | Стандартен формат за проценти (две дробни позиции)
Command Ctrl+Shift+6 (не от цифровия блок) | Стандартен формат

## Работа с обобщаваща таблица

Клавишните комбинации по-долу са за диалоговия прозорец Оформление на обобщаваща таблица.

Клавиши | Ефект
--- | ---
Tab | Премества фокуса напред през областите и бутоните на диалоговия прозорец.
Shift+Tab | Премества фокуса назад през областите и бутоните на диалоговия прозорец.
Стрелка нагоре | Премества фокуса с един елемент нагоре в текущата диалогова област.
Стрелка надолу | Премества фокуса с един елемент надолу в текущата диалогова област.
Стрелка наляво | Премества фокуса с един елемент наляво в текущата диалогова област
Стрелка надясно | Премества фокуса с един елемент надясно в текущата диалогова област
Home | Избира първия елемент в текущата диалогова област.
End | Избира последния елемент в текущата диалогова област.
Option Alt и подчертания знак в надписа „Полета за редове“ | Копира или премества текущото поле в областта „Полета за редове“.
Option Alt и подчертания знак в надписа „Полета за колони“ | Копира или премества текущото поле в областта „Полета за колони“.
Option Alt и подчертания знак в надписа „Полета за данни“ | Копира или премества текущото поле в областта „Полета за данни“.
Option Alt и подчертания знак в надписа „Филтри“ | Копира или премества текущото поле в областта „Филтри“.
Command Ctrl+Стрелка нагоре | Премества текущото поле с една позиция нагоре.
Command Ctrl+Стрелка надолу | Премества текущото поле с една позиция надолу.
Command Ctrl+Стрелка наляво | Премества текущото поле с една позиция наляво.
Command Ctrl+Стрелка надясно | Премества текущото поле с една позиция надясно.
Command Ctrl+Home | Премества текущото поле на първо място.
Command Ctrl+End | Премества текущото поле на последно място.
Delete | Премахва текущото поле от областта.

Теми, свързани с показаната

Общи клавишни комбинации в LibreOffice

Клавишни комбинации (достъпност в LibreOffice Calc)

Клавишни комбинации (достъпност в LibreOffice)