Съдържание
Индекс 🔎︎

# Локализирани настройки

Задайте настройките за автокоригиране на кавички и другите настройки, специфични за конкретен език на текста.

За достъп до тази команда...

Изберете раздела Инструменти - Автокорекция - Настройки на автокорекция - Локализирани настройки.

Отметнете за заместване при въвеждане [В] или при промяна на съществуващ текст [П].

## Добавяне на непрекъсваеми интервали пред съответната френска пунктуация

Вмъква непрекъсваем интервал преди „;“, „!“, „?“ и „:“ и „%“, когато за знаците е зададен френски език (Франция, Белгия, Люксембург, Монако или Швейцария) и само преди „:“, ако е зададен френски език (Канада).

## Форматиране на наставки за числителни редни (1st ... 1st)

Показва буквените части от поредни номера, например 1st, 2nd и 3rd, като горни индекси (само за някои езици). Например в текст на английски 1st ще бъде преобразувано във 1st.

Обърнете внимание, че това се отнася само за езиците, в които е обичайно форматирането на поредните номера с горен индекс.

## Транслитериране към староунгарски, ако посоката на текста е от дясно наляво

Думите и числата се транслитерират към староунгарска писменост, ако посоката на текста със сложна писменост е от дясно наляво.

Езици със сложни писмености

## Замяна на << и >> с ъглови кавички

Автоматично заменя двойните знаци по-малко от и по-голямо от с двойни ъглови кавички « и » на няколко езика и с единични ъглови кавички ‹ и › на швейцарски френски.

## Единични кавички / Двойни кавички

Задайте заместващите знаци за единични или двойни кавички.

### Замяна

Автоматично заменя подразбирания системен символ за дадения вид кавички със специалния знак, зададен от вас.

### Отваряща кавичка

Изберете специалния знак, който автоматично да замества текущата отваряща кавичка в документа, когато изберете Инструменти - Автокорекция - Прилагане.

### Затваряща кавичка

Изберете специалния знак, който автоматично да замества текущата затваряща кавичка в документа, когато изберете Инструменти - Автокорекция - Прилагане.

### По подразбиране

Връща подразбираните символи за кавички.

### Бутони в диалогови прозорци

#### Нулиране

Връща променените параметри в раздела към предишните им стойности.

#### Отказ

Затваря диалоговия прозорец, отхвърляйки всички промени.

#### OK

Записва всички промени и затваря диалоговия прозорец.