Съдържание
Индекс 🔎︎

# Анимирани преходи между кадрите

Можете да приложите специален ефект, който да се възпроизвежда при показване на даден кадър.

### За да приложите ефект за преход към кадър

1. В изглед Нормален изберете кадъра, върху който желаете да приложите ефект за преход.

2. В панела със задачи изберете Преход между кадрите.

3. Изберете вид преход от списъка.

Можете да прегледате ефекта за преход в прозореца на документа.

В панела „Кадри“ се показва икона до мострите на кадрите, за които е зададен преход. Когато представяте кадъра през конзолата за водещия, иконата показва, че в следващия кадър има преход.

### За да приложите един и същ ефект за преход върху няколко кадъра

1. В изглед Сортиране на кадри изберете кадрите, към които искате да добавите ефекта за преход.

   Ако желаете, можете да използвате лентата Мащаб , за да промените увеличението на изгледа на кадрите.

2. В панела със задачи изберете „Преход между кадрите“.

3. Изберете вид преход от списъка.

За да видите ефекта за преход към даден кадър, щракнете върху малката икона под кадъра в панела с кадри.

### За да премахнете ефект за преход

1. В изглед Сортиране на кадри изберете кадрите, от които искате да премахнете ефекта за преход.

2. Изберете без преход от списъка в панела със задачи.

Теми, свързани с показаната

Преход между кадри

Анимиране на обекти в кадри от презентация