Съдържание
Индекс 🔎︎

# Записване на макрос

LibreOffice може да записва команди, подадени чрез клавиатурата и мишката в Writer и Calc.

1. Отворете документа, за който желаете да запишете макрос.

2. Изберете Инструменти - Макроси - Записване на макрос

   Ако елементът Инструменти - Макроси - Записване на макрос липсва, уверете се, че записването на макроси е разрешено в LibreOffice - Preferences Инструменти - Настройки - LibreOffice - Разширени.

   Ще видите малък прозорец Записване само с един бутон – Край на записа.

3. Извършете действията с документа, които желаете да бъдат записани.

   Ако трябва да премахнете избора от обект, натиснете Escape, тъй като записването на макроси засега не регистрира това действие чрез мишката.

4. Щракнете върху Край на записа.

   Ще се покаже диалоговият прозорец Макрос, в който можете да запишете и стартирате макроса.

   Ако искате да прекратите запаметяването, без да запишете макрос, щракнете върху бутона Затваряне на диалоговия прозорец Запис.

5. За да запазите макроса, първо изберете обекта, в който желаете да го съхранявате, в списъчното поле Съхраняване на макрос в.

6. Ако желаете макросът да бъде записан в нова библиотека или модул, щракнете върху бутона Нова библиотека илиНов модул и въведете име за библиотеката или модула.

7. Въведете име за новия макрос в текстовото поле Име на макрос. Не използвайте запазени думи на Basic като имена.

8. Щракнете върху Съхраняване.

## Ограничения на записването на макроси

Следните действия не се записват:

- Отварянето на прозорци не се записва.

- Действията в прозорец, различен от този, в който е стартирано записването, не се записват.

- Превключването между прозорци не се записва.

- Дйествията, които не са свързани със съдържанието на документа, не се записват. Това включва например промените в диалоговия прозорец Настойки, организирането на макроси и персонализирането.

- Избирането се записва само ако се извършва чрез клавиатурата, но не и когато се използва мишка.

- Записването на макроси работи само в Calc и Writer.

Теми, свързани с показаната

Макрос