Съдържание
Индекс 🔎︎

# Изглед

Определя настройките на изгледа.

За достъп до тази команда...

Изберете LibreOffice - Preferences Инструменти - Настройки - LibreOffice - Изглед.

## Тема с икони

Указва стила на иконите в лентите с инструменти и диалоговите прозорци.

## Размер на иконите

### Лента с инструменти

Задава размера за показване на иконите в лентите с инструменти.

### Динамична лента

Задава размера за показване на иконите в динамичната лента.

### Странична лента

Задава размера за показване на иконите в страничната лента.

## Видимост

### Икони в менютата

Показва икони до съответните елементи от менюта. Можете да избирате между „Автоматично“, „Скриване“ и „Показване“. „Автоматично“ показва икони според системните настройки и теми.

### Клавишни комбинации

Показва клавишни комбинации до съответните елементи от менюта. Можете да избирате между „Автоматично“, „Скриване“ и „Показване“. „Автоматично“ показва клавишни комбинации според системните настройки.

## Мишка

### Среден бутон

Определя функцията на средния бутон на мишката.

1. Автоматично превъртане – плъзгането с натиснат десен бутон измества изгледа.

2. Поставяне от клипборда – натискането на средния бутон вмъква съдържанието на клипборда за селекции в позицията на курсора.

Клипбордът за селекции е независим от обикновения клипборд, който използвате чрез командите Редактиране - Копиране/Изрязване/Поставяне или съответните клавишни комбинации. Обикновеният клипборд и клипбордът за селекции могат да съдържат различни неща по едно и също време.

| Клипборд | Клипборд за селекции
Копиране на съдържание | Редактиране - Копиране Command Ctrl+C. | Изберете текст, таблица или обект.
Поставяне на съдържание | Редактиране - Поставяне Command Ctrl+V поставя на позицията на курсора. | Щракването със средния бутон на мишката поставя в позицията на показалеца на мишката.
Поставяне в друг документ | Няма ефект върху съдържанието на клипборда. | Съдържанието на клипборда за селекции е последната маркирана селекция.

Натиснете Shift+Command Ctrl+R, за да възстановите или опресните изгледа на текущия документ.

## Графичен изход

### Използване на хардуерно ускоряване

Разрешава пряк достъп до хардуерните възможности на графичния адаптер, за да се подобри изображението върху екрана. Поддръжката за хардуерно ускорение не е достъпна във всички дистрибуции на LibreOffice за различни операционни системи и платформи.

### Изглаждане на назъбванията

Когато се поддържа, можете да включвате и изключвате изглаждането на назъбените краища в графики. С включено изглаждане повечето графични обекти изглеждат на екрана по-гладки и с по-малко дефекти.

### Рендиране на всичко със Skia (след рестарт)

Използване на високопроизводителния графичен двигател Skia за изобразяване на всички визуални елементи на приложението, включително прозорци, менюта, ленти с инструменти и икони. Skia използва графичното устройство на компютъра, за да ускори изобразяването на графика.

#### Налагане на софтуерно рендиране със Skia (след рестарт)

Отметнете тази контрола, за да забраните на Skia да използва графичното устройство на компютъра.

По време на инсталиране LibreOffice избира най-подходящите настройки за конфигуриране на графичния двигател Skia. Ако Skia е включен, обикновено не е необходимо да променяте подразбираните настройки.

Ако се сблъскате с проблеми в графичната визуализация (например с външния вид на иконите в ленти с инструменти или на графичните обекти) и Skia е разрешен, може да опитате да изключите Налагане на софтуерно рендиране със Skia или изцяло да забраните Skia.

## Списъци с шрифтове

### Показване на мостра от шрифтовете

Показва имената на достъпните за избиране шрифтове със самите шрифтове, например за шрифтовете от списъка на лентата Форматиране.

### Изглаждане на екранните шрифтове

Отметнете, ако желаете текстът да се изглажда при показване на екрана.

#### от

Въведете най-малкия размер на шрифта, при който да се изглаждат назъбванията.