Съдържание
Индекс 🔎︎

# Избиране на множество клетки

## Избиране на правоъгълна област

С натиснат бутон на мишката плъзнете показалеца й от единия ъгъл на областта до диагонално противоположния ъгъл.

## Избиране на единична клетка

Направете едно от следните неща:

- Щракнете върху клетката, след което отново щракнете върху нея с натиснат бутон Shift.

- Натиснете бутона на мишката, очертайте с плъзгане област от две клетки и без да отпускате бутона се върнете в началната клетка. Сега можете да местите самостоятелната клетка с плъзгане и пускане.

## Избиране на различни разпръснати клетки

Направете едно от следните неща:

- Маркирайте поне една клетка. След това, задържайки натиснат клавиша Command Ctrl, щракнете върху всяка от допълнителните клетки.

- Щракайте върху областта СТД / РАЗШ / ДОБ в лентата на състоянието, докато се изпише ДОБ. После щракнете върху всички клетки, които искате да изберете.

## Режими на маркиране

Щракнете в полето с означение СТД / РАЗШ / ДОБ от лентата на състоянието, за да превключите режима на маркиране:

Съдържание на полето | Ефект от щракването с мишката
СТД | Щракването с мишката избира клетката, която сте щракнали. Размаркира всички маркирани клетки.
РАЗШ | Щракването с мишката маркира правоъгълна област от текущата клетка до клетката, в която сте щракнали. Можете също да щракнете върху клетка с Shift.
ДОБ | Щракването с мишката в клетка я добавя към маркираните до момента клетки. Щракването в маркирана клетка я размаркира. Същото можете да постигнете, като щраквате върху клетките с Command Ctrl.

Теми, свързани с показаната

Лента на състоянието