Съдържание
Индекс 🔎︎

# Мащаб и оформление на изгледа

Умалява или увеличава екранното изображение на LibreOffice. Текущият коефициент на мащабиране се изписва в проценти в плъзгача „Мащаб“ в лентата на състоянието.

За достъп до тази команда...

Изберете Изглед - Мащаб - Мащаб.

Можете да регулирате увеличението и с клавишите (+), (-), (×) и (÷) в цифровия блок.Можете да регулирате увеличението и с клавишите (+), (-), (×) и (÷) в цифровия блок.

Щракнете с левия или десния бутон върху коефициента на мащабиране, показан в плъзгача „Мащаб“ в лентата на състоянието.

Мащабирането се извършва по различен начин на платформите Unix, Linux и Windows. Документ, записан с коефициент на увеличение 100% в Windows, се изобразява с по-голям коефициент на платформи Unix/Linux. За да промените коефициента на мащабиране, щракнете двукратно върху стойността в проценти в лентата на състоянието и изберете желания коефициент.

## Мащаб

Задайте коефициента на увеличение, с който да се показва текущият документ и всички отворени от момента нататък документи от същия тип.

### Оптимален

Премащабира изгледа, за да се поберат по ширина текущо избраните клетки.Премащабира изгледа, за да се побере по ширина текстът в документа.

### Побиране по ширина и височина

Премащабира изгледа, за да се поберат по ширина и височина текущо избраните клетки.Показва цялата страница върху екрана.

### Побиране по ширина

Показва цялата ширина на страницата от документа. Горният и долният ръб на страницата може да не се виждат.

### 100 %

Показва документа в действителния му размер

### По избор

Позволява да въведете коефициента на увеличението, с което да се показва документът. Въведете в полето стойност в проценти.

## Оформление на изгледа

За текстови документи можете да задавате оформлението на изгледа. Намалете коефициента на мащабиране, за да виждате ефекта на различните настройки за оформление на изгледа.

### Автоматично

Автоматичното оформление на изгледа показва страниците една до друга, толкова на брой, колкото позволява коефициентът на увеличение.

### Една страница

Оформлението с единична страница показва страниците една под друга вместо една до друга.

### Колони

В оформлението с колони виждате страниците подредени в зададен брой колони една до друга. Въведете броя на колоните.

### Режим книга

В оформлението „книга“ виждате две страници една до друга като в отворена книга. Първата страница е дясна, с нечетен номер.