Съдържание
Индекс 🔎︎

# Редактиране на раздели

В документите можете да защитавате и скривате раздели, както и да ги преобразувате в нормален текст.

1. Изберете Форматиране - Раздели.

2. В списъка Раздел щракнете върху раздела, който искате да промените. Можете да натиснете +A, за да изберете всички раздели в списъка, или да използвате Shift+щракване или +щракване, за да изберете само някои раздели.

3. Направете едно от следните неща:

- За да преобразувате раздел в обикновен текст, щракнете върху Премахване.

- За да направите раздел само за четене, отметнете полето Защитаване в областта Защита от промени.

- При желание добавете парола за защита. Паролата може да бъде празна и тогава за премахване на защитата няма да се изисква парола. Ако паролата не е празна, тя ще бъде изисквана за снемане защитата на раздела.

- За да скриете раздел, отметнете полето Скриване в областта Скриване.

## Редактиране на съдържание само за четене

Ако се опитате да редактирате защитен раздел, се показва предупредително съобщение.

За да премахнете защитата на раздел, направете следното:

1. Изберете Форматиране - Раздели.

2. Изберете раздела, чиято защита да се премахне, в областта Раздел на диалоговия прозорец.

3. Изчистете отметката от настройката Защитаване в областта Защита от промени на диалоговия прозорец.

4. Ако разделът е бил защитен с непразна парола, въведете паролата в диалоговия прозорец, който ще се отвори.

5. Щракнете върху OK.

Теми, свързани с показаната

Работа с раздели

Вмъкване на раздели

Форматиране - Раздели

Защита на съдържанието в LibreOffice Writer