Съдържание
Индекс 🔎︎

# Прозорецът „Помощ за LibreOffice“

Страниците от помощта на LibreOffice се показват в подразбирания уеббраузър на системата.

В помощта се описват подразбираните настройки на програмата в система с настройки по подразбиране. Описанията на цветове, действия с мишката и други подлежащи на конфигуриране елементи може да са различни за вашата програма и система.

Системата за помощна информация за всички версии на софтуера е базирана на един и същ изходен код. Някои от описаните функции може да не са достъпни в конкретната дистрибуция. Някои възможности, специфични за дистрибуцията, може да не са споменати в тази помощ.

Страниците с помощ за разширенията на LibreOffice още използват старата система за помощ. Страниците с помощ на старата система са достъпни тук.

## Функционалност на страниците с помощ на LibreOffice

### Списъкът с модули

Намира се в горния край на страницата; щракнете, за да отворите падащия списък, и изберете модул от LibreOffice, за да видите началната страница от помощта за този модул.

### Списъкът с езици (само за онлайн помощта)

Налице е само в онлайн версията – изберете езика, на който да се покаже текущата страница от помощта.

### Индексът на помощта

Индексът на помощта съдържа списък от ключови думи за всички модули на LibreOffice. Щракнете върху ключова дума, за да отворите съответната страница от помощта.

### Търсене в индекса на помощта

Въведете ключова дума в текстовото поле „Търсене“. Търсенето се извършва незабавно, докато въвеждате.

Резултатите от търсенето се показват като филтриран списък от съвпадения, групиран по имена на модули. Резултатите включват и приблизителни съвпадения. Съвпадащите части на търсения израз са осветени във всеки резултат.

Заглавието ГЛОБАЛНИ означава съвпадение за ключови думи, свързани с повече от един модул на LibreOffice. Например „кантове“ се отнася за клетки в електронни таблици, както и за клетки в таблици от текстови документи и презентации и за рамки.

Използвайте иконите със стрелки в долния край на индекса, за да превъртате напред или назад елементите му или филтрирания списък с резултати.

### Съдържание - основните теми на помощта

Показва индекс на главните теми за всички модули.

- Щракнете върху затворена папка (⊞), за да я отворите и да видите подпапките и страниците от помощта.

- Щракнете върху отворена папка (⊟), за да я затворите и да скриете подпапките и страниците от помощта.

- Щракнете върху връзка, за да видите съответната страница от помощта.

## Използване на браузъра за помощта на LibreOffice

### Навигация в страниците на помощта

Използвайте бутоните Назад и Напред на браузъра, за да преминавате между страниците. В повечето браузъри дългото щракване върху бутона Назад отваря падащ списък с посетените страници преди текущата, а върху бутона Напред – списък с посетените страници след текущата.

### Създаване на показалци към страниците на помощта

За бърз достъп до важни страници от помощта използвайте командите за показалци в браузъра. За да създадете показалец към страница в повечето браузъри:

1. отворете менюто Bookmark (Показалци) на браузъра,

2. изберете Add bookmark (Добавяне на показалец) или

   натиснете Command Ctrl+D в повечето браузъри.

3. Въведете име, папка и подходящи етикети за показалеца.

4. Затворете диалога за показалци на браузъра.

### Хронология на навигацията в страниците на помощта

Всички посетени страници от помощта се записват в хронологията на браузъра. За да отворите хронологията на навигацията:

1. изберете менюто History (Хронология) на уеббраузъра,

2. изберете Show History (Показване на хронологията).

3. Щракнете върху елемент в главния прозорец на хронологията, за да отворите съответната страница от помощта.

### Копиране на съдържание от помощта в клипборда

Можете да копирате съдържание от страница на помощта към клипборда на операционната система със стандартните команди за копиране. Например:

1. Изберете в страницата от помощта текста, който желаете да копирате.

2. Натиснете Command Ctrl+C.

Част от съдържанието в някои страници от помощта може да се копира в системния клипборд само с едно щракване. В тези случаи се показва подсказка, когато посочите с мишката съответното съдържание. Например следващият ред е подготвен за копиране:

=SUM(A1:A10)

### Търсене в текущата страница

За да търсите в текущата страница от помощта:

1. Отворете инструмента за търсене на уеббразуъра си, който обикновено е достъпен чрез клавишната комбинация Command Ctrl+F.

2. Въведете текста, който желаете да търсите, в полето Search for (Търсене на).

3. Задайте желаните настройки за търсене.

4. Натиснете Enter.

За да намерите предишното срещане на търсения израз в страницата, щракнете върху стрелката нагоре. За да намерите следващото, щракнете върху стрелката надолу.

## Обща информация за съдържанието

### Икони в документацията

Следните три икони служат за привличане вниманието на читателя към допълнителна полезна информация.

Иконата Важно! обозначава важна информация, свързана със сигурността на данните и системата.

Иконата Бележка обозначава допълнителна информация, например алтернативни начини за постигане на дадена цел.

Иконата Съвет обозначава съвети за по-ефективна работа с програмата.

Теми, свързани с показаната

Получаване на поддръжка